ডব্লিউডব্লিউডিসিতে বরাবরই নতুন আইওএস ও ম্যাকওএস বিষয়ে বিস্তারিত তুলে ধরে অ্যাপল। এবার আইপ্যাড ও আইফোনের জন্য অপারেটিং সিস্টেমে বড় ধরনের পরিবর্তনের ঘোষণা আসতে পারে। অ্যাপল অপারেটিং সিস্টেমের নামের ঐতিহ্য ধরে রাখলে আইপ্যাড ও আইওএসের নতুন সংস্করণের নাম হবে ‘আইওএস ১২’। আইফোনের দশকপূর্তি সংস্করণ আইফোন টেনের মাধ্যমে ‘জেসচার’ ফিচার এনেছে অ্যাপল, যা চলতি বছর সফটওয়্যার হালনাগাদের মাধ্যমে আরো উন্নত করা হতে পারে।